SNNP บวก 3% ลุ้น Q3 กำไรโต 128% รับไฮซีซั่น โบรกอัพเป้า 27 บ.
SNNP วิ่ง 3% เก็งกำไรไตรมาส 3/65 โต 128% แตะ 140 ลบ. อานิสงส์ไฮซีซั่น เปิดโรงงานเพิ่ม โบรกอัพเป้าใหม่ 27 บ.
SNNP วิ่ง 3% เก็งกำไรไตรมาส 3/65 โต 128% แตะ 140 ลบ. อานิสงส์ไฮซีซั่น เปิดโรงงานเพิ่ม โบรกอัพเป้าใหม่ 27 บ.
21 ต.ค. 2565

ผู้สื่อข่าวรายงานว่า วันนี้ (21 ต.ค.65) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 15:36 น.อยู่ที่ระดับ 19.30 บาท บวก 0.50 บาท หรือ 2.66% สูงสุดที่ระดับ 19.40 บาท ต่ำสุดที่ระดับ 18.80 บาท ด้วยมูลค่าซื้อขาย 179.63 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า คาดกำไรสุทธิไตรมาส 3/65 จะเติบโตมากกว่า 60% จากงวดเดียวกันของปีก่อน และจะขึ้นทำจุดสูงสุดของปีนี้ในไตรมาส 4/65 ซึ่งเข้าสู่ช่วงไฮซีซั่น ผสานโรงงานผลิตในเวียดนามจะเปิดดำเนินการ เชิงพาณิชย์ในเดือน ต.ค. หนุนโอกาสเติบโตเพิ่มขึ้นในปีหน้า แนะนำราคาเป้าหมาย 21.20 บาท
ด้านบล.ดาโอ (ประเทศไทย) ระบุในบทวิเคราะห์ว่า กำไรสุทธิไตรมาส 3/65 จะอยู่ที่ 140 ล้านบาท เติบโต 128% เมื่อเทียบกับงวดเดียวกันของปีก่อน และเติบโต 21% จากไตรมาสก่อน พร้อมแนะนำราคาเป้าหมายใหม่ 27 บาท จากเดิม 20 บาท